
Parlamentul  României

Camera  Deputaţilor

Comisia pentru industrii şi servicii

                                                                              Bucureşti, 14.04.2014

      Nr. 4c-3/563/2013
AVIZ

asupra propunerii legislative de modificare şi completare a Legii nr.223 din 2007 privind Statutul personalului aeronautic civil navigant profesionist

 din aviaţia civilă din România
În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru aviz, care va fi transmis Comisiei pentru transporturi şi infrastructură şi Comisiei pentru muncă şi protecţie socială, pentru propunerea legislativă respectivă, transmisă cu adresa nr.P.l.x 612/2013 şi înregistrată sub nr.4c-3/563/2013.
Consiliul Legislativ, cu avizul nr.666/03.07.2013, avizează favorabil propunerea legislativă, cu observaţii şi propuneri.

Guvernul României, prin actul nr.1999/28.10.2013, nu susţine adoptarea propunerii legislative.

Senatul, în şedinţa din 09.12.2013, a respins propunerea legislativă respectivă.

Propunerea legislativă are ca obiect repunerea în plată a personalului aeronautic civil navigant profesionist, cu pensiile legal stabilite şi aflate în plată anterior Legii nr.119/2010, respectiv O.U.G. nr.59/2011.

Examinarea propunerii legislative a avut loc în lunile decembrie 2013, februarie 2014, la nivel de raportori şi s-a finalizat în şedinţa comisiei din 09.04.2014.

După dezbatere, cu votul unanim, comisia a hotărât avizarea favorabilă a propunerii legislative respective, în forma iniţiatorilor, cu modificarea literei a) a alineatului (1) din art.421, care să aibă următorul cuprins: 

„a) piloţi, însoţitori de bord, membri ai echipajului de cabină cu licenţă/atestat de membru al echipajului de cabină, paraşutişti şi personalul de inspecţie în zbor, care au vârsta de minimum 50 de ani şi au realizat o vechime de cel puţin 20 de ani de activitate ca personal aeronautic civil navigant profesionist.”

Prin obiectul de reglementare şi conţinutul său, propunerea legislativă face parte din categoria legilor organice, Camera Deputaţilor fiind Cameră decizională.

